ตลาดหุ้นเอเชียผันผวน วิตกเชื้อ “โควิด-19” ระบาดหนักต่อเนื่องกระทบศก.โลก
ตลาดหุ้นเอเชียผันผวน วิตกเชื้อ “โควิด-19” ระบาดหนักต่อเนื่องกระทบศก.โลก
ตลาดหุ้นเอเชียผันผวน วิตกเชื้อ “โควิด-19” ระบาดหนักต่อเนื่องกระทบศก.โลก
25 ก.พ. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ หลังจากมีรายงานว่าผู้ติดเชื้อไวรัสโคโรนาสายพันธุ์ใหม่ (โควิด-19) นอกประเทศจีนมีจำนวนเพิ่มขึ้น ซึ่งส่งผลให้เกิดความวิตกกังวลว่า การลุกลามอย่างรวดเร็วของไวรัสโควิด-19 อาจส่งผลกระทบอย่างหนักต่อเศรษฐกิจทั่วโลก
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,949.37 จุด ลดลง 437.37 จุด, -1.87%
ดัชนี SSE Composite ตลาดหุ้นจีนเปิดวันนี้ที่ 2,982.07 จุด ลดลง 49.16 จุด, -1.62%
ดัชนี HSI ตลาดหุ้นฮ่องกงเปิดวันนี้ที่ 26,722.39 จุด ลดลง 98.49 จุด, -0.37%
ดัชนี TAIEX ตลาดหุ้นไต้หวันเปิดวันนี้ที่ 11,506.74 จุด ลดลง 28.13 จุด, -0.24%
ดัชนี KOSPI ตลาดหุ้นเกาหลีใต้เปิดวันนี้ที่ 2,075.55 จุด ลดลง 3.49 จุด, -0.17%
ดัชนี FTSE STI ตลาดหุ้นสิงคโปร์เปิดวันนี้ที่ 3,145.01 จุด เพิ่มขึ้น 2.81 จุด, +0.09%
ดัชนี FBMKLCI ตลาดหุ้นมาเลเซียเปิดวันนี้ที่ 1,481.46 จุด ลดลง 8.60 จุด, -0.58%
ขณะที่มีรายงานว่าผู้ติดเชื้อไวรัสโควิด-19 ในหลายประเทศ รวมถึงอิหร่าน อิตาลี และเกาหลีใต้ มีจำนวนเพิ่มขึ้น ขณะเดียวกันมีรายงานพบผู้ติดเชื้อรายแรกในอัฟกานิสถาน และคูเวตยืนยันพบผู้ติดเชื้อ 3 ราย ซึ่งเป็นการพบกรณีการติดเชื้อไวรัสโควิด-19 ครั้งแรกในคูเวต
ด้านคณะกรรมการสุขภาพแห่งชาติของจีน (NHC) แถลงวันนี้ว่า ณ วันจันทร์ที่ 24 ก.พ. มีผู้เสียชีวิตจากโรคปอดอักเสบที่เกิดจากการติดเชื้อไวรัสโคโรนาสายพันธุ์ใหม่ (โควิด-19) ในจีน เพิ่มขึ้นอีก 71 ราย ส่งผลให้ยอดรวมผู้เสียชีวิตทั่วประเทศจีน 2,663 ราย
ส่วนจำนวนผู้ติดเชื้อทั่วประเทศ เพิ่มขึ้นอีก 508 ราย ส่งผลให้ยอดรวมผู้ติดเชื้อทั่วประเทศ เพิ่มขึ้นเป็น 77,658 ราย